Patent HU-1000308-A2 (HU)
Inventor: JARABA PETER
IPC: G06F17/30
Filed: 2010-06-11
Abstract: Az első találmány tárgya olvasók által szerkeszthető online szakácskönyv.
Az első találmány szerinti megoldás lényege az online szakácskönyv olyan kialakítása,
amely azzal jellemezhető, hogy üzemeltetője és olvasói egyaránt feltölthetnek rá recepteket.
Az első találmány megvalósítására megoldás lehet az, ha az online szakácskönyvet úgy
alakítjuk ki, hogy automatikusan kiszámítsa a hozzávalók mennyiségét a felhasználó által
megadott számú fogyasztó számára. Az első találmány megvalósítására megoldás lehet az,
ha az online szakácskönyvet úgy alakítjuk ki, hogy fűszerezési javaslatokat tegyen
ugyanannak az ételnek a különböző alkalmakra és ízlések szerint elkészített változataihoz.
Az első találmány megvalósítására megoldás lehet az, ha az online szakácskönyvet úgy
alakítjuk ki, hogy a felhasználó közelében lévő áruházak adatbázisa alapján bemutassa a
kiválasztott étel hozzávalóinak legközelebbi fellelhetőségét, illetve rajta keresztül
megrendelhető legyen ezen hozzávalók házhozszállítása. Az első találmány
megvalósítására megoldás lehet az, ha az online szakácskönyvet úgy alakítjuk ki, hogy az
áruházak számára kimutatásokat nyújtson az adott lakóterületen igényelt különféle
áruféleségek mennyiségéről, ami alapján az áruházak optimalizálhatnák kínálatukat. Végül
az első találmány megvalósítására megoldás lehet az, ha az online szakácskönyvet úgy
alakítjuk ki, hogy a receptek nyomtathatóak legyenek, esetlegesen a hozzávalók kiszámított
mennyiségével és a fűszerezési javaslatokkal együtt.
A második találmány tárgya online éttermi információs központ.
A második találmány szerinti megoldás lényege az online éttermi információs központ olyan
kialakítása, amely a következőkkel jellemezhető. Először is minden nyilvántartásában
szereplő étterem esetében tartalmazzon információkat az étterem földrajzi
elhelyezkedéséről, a menüről és az árakról. Másodszor biztosítson lehetőséget az adott
földrajzi területen, így egy adott országban, megyében, városban, kerületben, utcában, stb.
található éttermek kikeresésére. Harmadszor biztosítson lehetőséget egy adott típusú ételt
vagy italt kínáló éttermek kikeresésére. Negyedszer biztosítson lehetőséget egy adott
árkategóriában ételt és/vagy italt kínáló éttermek kikeresésére. Ötödször biztosítson
lehetőséget az előbbi szempontok közül többnek megfelelő éttermek kikeresésére.
A második találmány megvalósítására megoldás lehet az, ha az online éttermi információs
központot úgy alakítjuk ki, hogy az bemutassa az éttermek belső tereit. A második találmány
megvalósítására megoldás lehet az, ha az online éttermi információs központot úgy alakítjuk
ki, hogy az feltünteti az éttermek menüiből pillanatnyilag elérhető ételeket és italokat. A második találmány megvalósítására megoldás lehet az, ha az online éttermi információs
központot úgy alakítjuk ki, hogy abban az éttermek vendégei értékelhetik az éttermek
színvonalát. A második találmány megvalósítására megoldás lehet az, ha az online éttermi
információs központot úgy alakítjuk ki, hogy abban a kiszállítást vállaló éttermek
megrendelései leadhatók legyenek. A második találmány megvalósítására megoldás lehet
az, hogy az az éttermek felé statisztikákat szolgáltat a felhasználók kereséseiről.